32006R2026
L 384/85
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2026/2006 НА КОМИСИЯТА
от 22 декември 2006 година
за изменение на Регламент (ЕО) № 2368/2002 на Съвета за прилагане на схема за сертифициране в рамките на Кимбърлийския процес за международна търговия с необработени диаманти
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2368/2002 на Съвета oт 20 декември 2002 г. за прилагане на схема за сертифициране в рамките на Кимбърлийския процес за международна търговия с необработени диаманти (1), и по-специално членове 19 и 20 от него,
като има предвид, че:
(1)
Член 20 от Регламент (ЕО) № 2368/2002 предвижда да бъде изменен списъкът с участниците в схемата за сертифициране в рамките на Кимбърлийския процес в приложение II.
(2)
В приложение II България и Румъния са вписани като участници в схемата за сертифициране в рамките на Кимбърлийския процес.
(3)
С оглед присъединяването на тези две страни към Европейския съюз на 1 януари 2007 г. България и Румъния престават да бъдат участници в схемата за сертифициране в рамките на Кимбърлийския процес по тяхно собствено право на 31 декември 2006 г. и следователно те се изваждат от списъка с участници.
(4)
Приложение II следва съответно да се измени.
(5)
Член 19 от Регламент (ЕО) № 2368/2002 предвижда държавите-членки да могат да определят власти на Общността, които да изпълняват задачите, изисквани в съответствие с упоменатия регламент и дава правомощия на Комисията да поддържа списък с властите на Общността в приложение III.
(6)
Белгия и Германия информираха Комисията относно промени в детайлите, засягащи респективно властите на Общността в тези страни.
(7)
Приложение III следва съответно да се измени,
ПРИЕ НАСТОЯЩИЯ РЕГЛАМЕНТ:
Член 1
Приложение II към Регламент (ЕО) № 2368/2002 се заменя с текста на приложение I към настоящия регламент.
Член 2
Приложение III към Регламент (ЕО) № 2368/2002 се заменя с приложение II към настоящия регламент.
Член 3
Настоящият регламент влиза в сила след деня на публикуването му в Официален вестник на Европейския съюз.
Прилага се от 1 януари 2007 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 22 декември 2006 година.